CELEX: 62018TN0734
Language: bg
Date: 2018-12-13 00:00:00
Title: Дело T-734/18: Жалба, подадена на 13 декември 2018 г. — Sumitomo Chemical и Tenka Best/Комисия

25.2.2019   
            
            
               BG
            
            
               Официален вестник на Европейския съюз
            
            
               C 72/33
            
         
      Жалба, подадена на 13 декември 2018 г. — Sumitomo Chemical и Tenka Best/Комисия
      (Дело T-734/18)
      (2019/C 72/42)
      Език на производството: английски
      
         Страни
      
      
         Жалбоподатели: Sumitomo Chemical (UK) plc (Лондон, Обединено кралство) и Tenka Best, SL (Аигуафреда, Испания) (представители: K. Van Maldegem, адвокат, и V. McElwee, solicitor)
      
         Ответник: Европейска комисия
      
         Искания на жалбоподателите
      
      Жалбоподателите искат от Общия съд:
      
                  —
               
               
                  да отмени Решение за изпълнение (ЕС) 2018/1251 на Комисията от 18 септември 2018 година за неодобряване на емпентрин като съществуващо активно вещество за употреба в биоциди от продуктов тип 18 (1),
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателите излага четири основания.
      
                  1.
               
               
                  С първото основание се твърди, че ответникът не е извършил процесуалните действия, изисквани от него преди приемане на обжалвания акт. Ако тези действия били извършени, приетият акт можел да има различно съдържание.
               
            
                  2.
               
               
                  С второто основание се твърди, че ответникът е допуснал явна грешка в преценката, поради това че: не е взел предвид процесуалните нарушения при преразглеждането на емпентрин; е допуснал неодобряване на емпентрин поради хипотетичен риск; не е взел предвид изискванията за хуманно отношение към животните, произтичащи от регламента за биоцидите (2).
               
            
                  3.
               
               
                  С третото основание се твърди, че ответникът не е обезпечил правото на защита на първия жалбоподател.
                  
                              —
                           
                           
                              Твърди се, че възраженията и данните, представени от първия жалбоподател, не са били разгледани, което неизбежно е довело до нарушение на правото му на защита.
                           
                        
            
                  4.
               
               
                  С четвъртото основание се твърди, че ответникът е нарушил принципа на добра администрация.
                  
                              —
                           
                           
                              Твърди се, че на първия жалбоподател не е бил предоставен срок за разработване на допълнителни данни, както и че изключенията относно данните му са били неоснователно отхвърлени.
                           
                        
            
         (1)  ОВ L 235, 2018 г., стр. 24.
      
         (2)  Регламент (ЕС) № 528/2012 на Европейския парламент и на Съвета от 22 май 2012 година относно предоставянето на пазара и употребата на биоциди (ОВ L 167, 2012 г., стр. 1).